recursal/SuperWikiNEXT-32B huggingface dataset:
Ο **Τόμας Μπωφόρ, κόμης του Περς** (1405 - 3 Οκτωβρίου 1431) μέλος του Οίκου των Μπωφόρ και Άγγλος πολέμαρχος την εποχή του Εκατονταετούς Πολέμου ήταν τρίτος γιος του Ιωάννη Μπωφόρ, 1ου κόμη του Σόμερσετ και της Μάργκαρετ Χόλλαντ, δούκισσας του Κλάρενς. Με τον μεγαλύτερο αδελφό του Ερρίκο Μπωφόρ, 2ος κόμη του Σόμερσετ συμμετείχε στην εκστρατεία του Ερρίκου Ε΄ της Αγγλίας στη Γαλλία (1419) και συνόδευσε τον μικρότερο αδελφό του βασιλιά Θωμά του Κλάρενς στο Ανζού. Ο Κλάρενς σκοτώθηκε στη *μάχη του Μποζώ* ενώ ο Τόμας και ο Σόμερσετ συνελήφθησαν αιχμάλωτοι, ο Τόμας ελευθερώθηκε το 1427 ύστερα από συνθήκη που έκλεισε με τον θείο του καρδινάλιο Ερρίκο Μπωφόρ. 

Ο Τόμας σαν αρσενικό μέλος της Οικογένειας Μπωφόρ ενώθηκε ξανά σε νέες εκστρατείες και πήρε τον Δεκέμβριο του 1427 τον τίτλο του κόμη του Περς περισσότερο από δικαίωμα παρά από αναγνώριση αφού τον κατείχε ήδη ο Ιωάννης Β΄ του Αλανσόν. Ο τίτλος του παραχωρήθηκε χάρη στις προσπάθειες του θείου του καρδιναλίου Μπωφόρ να δώσει εδάφη στους ανιψιούς του από τις περιοχές που είχαν κατακτηθεί στη Γαλλία. Όταν έγινε η βασιλική εκστρατεία για τη στέψη του Ερρίκου ΣΤ΄ της Αγγλίας ο Τόμας παρέλαβε μια συνοδεία από 12 στρατιώτες και 460 τοξότες. Ο Τόμας Μπωφόρ έπεσε στις 3 Οκτωβρίου 1431 στη *μάχη του Λουβιέρ* τρεις βδομάδες πριν πέσει η πόλη, ήταν άγαμος και άτεκνος και οι τίτλοι του κατασχέθηκαν.

Παραπομπές
----------

1. ↑  Leo van de Pas: (Αγγλικά) *Genealogics*. 2003. I00028582. Ανακτήθηκε στις 9  Οκτωβρίου 2017.
2. ↑  Darryl Roger Lundy: (Αγγλικά) *The Peerage*. p10165.htm#i101644. Ανακτήθηκε στις 9  Οκτωβρίου 2017.
3. ↑  Harriss, G.L. Cardinal Beaufort: A Study of Lancastrian Ascendancy and Decline. Oxford: Clarendon, 1988.

Πηγές
-----

* Brown, M.H. (2004). "Joan [Joan Beaufort] (d. 1445)". Oxford Dictionary of National Biography.
* Browning, Charles H. (1898). The Magna Carta Barons and Their American Descendants. London: Genealogical Publishing Company.
* Marshall, Rosalind (2003). Scottish Queens, 1034-1714. Tuckwell Press.
* Weir, Alison (2008). Britain's Royal Families, The Complete Genealogy. London: Vintage Books.
* Weir, Alison (2007). Mistress of the Monarchy: The Life of Katherine Swynford, Duchess of Lancaster. London: Random House.
Η **Αντιγόνη (Antigone)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,07. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της ηρωίδας της ελληνικής μυθολογίας.

Το 1979 η ύπαρξη ενός πιθανού δορυφόρου της Αντιγόνης προτάθηκε με βάση την καμπύλη φωτός της. Τρεις επιπροσθήσεις αστέρων από την Αντιγόνη έχουν παρατηρηθεί, από το 1985 μέχρι σήμερα.

Φυσικά χαρακτηριστικά
---------------------

Η μέση διάμετρος της Αντιγόνης είναι 113 έως 120 χλμ. (η μικρότερη τιμή από δεδομένα της επιπροσθήσεως της 11ης Απριλίου 1985, η οποία παρατηρήθηκε από το Κολοράντο. Η μάζα της εκτιμάται σε 2,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αντιγόνης εκτιμάται σε 3,49 cm/sec², δηλαδή η βαρύτητα εκεί είναι 281 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 66,1 m/sec (238 χιλιόμετρα την ώρα).

Ο φασματικός τύπος της Αντιγόνης είναι **M** (μεταλλικός), με παρατηρήσεις ραντάρ να δείχνουν κυριαρχία των μετάλλων νικελίου και σιδήρου στη σύστασή της. Πιθανότατα η Αντιγόνη, όπως και άλλοι παρόμοιοι αστεροειδείς, προήλθε από τον πυρήνα ενός πολύ μεγάλου αστεροειδή όπως η 4 Εστία, ο οποίος διαλύθηκε από πρόσκρουση και ο οποίος είχε διαφοροποιημένο εσωτερικό. Η μέση θερμοκρασία στην επιφάνειά της εκτιμάται σε 109 βαθμούς Κελσίου κάτω από το μηδέν.

Η Αντιγόνη περιστρέφεται γύρω από τον εαυτό της μία φορά κάθε 4 ώρες 57 λεπτά και 26 δευτερόλεπτα, όπως διακριβώθηκε από καμπύλες φωτός που λήφθηκαν το 1990 από το Αστεροσκοπείο Κολλουράνια-Τεράμο της Ιταλίας.

Παραπομπές
----------

1. ↑  *JPL Small-Body Database*. 2000129.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 128 Νέμεσις | 129 Αντιγόνη | 130 Ηλέκτρα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Χόρχε Αντρές Μαρτίνες Μπάριος**, γεννημένος στις 5 Απριλίου 1983 στο Μοντεβιδέο, είναι ένας διεθνής Ουρουγουανός ποδοσφαιριστής ο οποίος αγωνίζεται ως επιθετικός.

Βιογραφία
---------

### Ξεκινήματα

Ο Χόρχε Αντρές Μαρτίνες αγωνίστηκε στην ομάδα Μοντεβιδέο Γουόντερερς της Ουρουγουάης από το 2000 ως το 2006. Στη συνέχεια παίρνει μεταγραφή για την Κλουμπ Νασιονάλ ντε Φούτμπολ όπου κατακτά μαζί της το Πρωτάθλημα Ουρουγουάης του 2006. 

Με τις εμφανίσεις του θα "περάσει" τον Ατλαντικό το 2007 με προορισμό την Ιταλία όπου θα αγωνιστεί με τα χρώματα της Κάλσιο Κατάνια.

Επιλέγεται από την Εθνική Ουρουγουάης όπου παίζει σε 21 αγώνες και σημειώνει ένα τέρμα.

### Γιουβέντους

Ερχόμενος από την Κατάνια, ο Χόρχε Αντρές Μαρτίνες υπογράφει πενταετές συμβόλαιο με την Γιουβέντους στη διάρκεια της καλοκαιρινής μεταγραφικής περιόδου του 2010. Το κόστος της μεταγραφής ανέρχεται στα 12 εκατομμύρια ευρώ. 

Ο παίκτης τραυματίζεται στο αριστερό γόνατο στο Μπάρι απέναντι στην ομώνυμη ομάδα στις 29 Αυγούστου 2010 για την πρώτη αγωνιστική του Σέριε A, στον πρώτο του μόλις αγώνα με την νέα του ομάδα. Θα παραμείνει εκτός αγωνιστικών χώρων για διάστημα ενός μήνα. Θύμα ατυχίας όμως, θα ξανατραυματιστεί απέναντι στην ΑΚ Μίλαν λίγο μόλις καιρό μετά το την επιστροφή του από τον πρώτο του τραυματισμό. 

Ο Ουρουγουανός ποδοσφαιριστής "αρχίζει και βλέπει φως στο τούνελ" στα μέσα του Ιανουαρίου όταν μαθαίνει πως θα ξεκινήσει βασικός στην επιστροφή του μόλις από τον τραυματισμό του δίπλα στον Ντελ Πιέρο καθώς ο προπονητής είχε ξεμείνει από επιθετικούς λόγω τραυματισμών. Ο επιθετικός μέσος από την Ουρουγουάη κλήθηκε από τον Λουίτζι Ντελ Νέρι για τον αγώνα με την Μπάρι στις 16 Ιανουαρίου 2011 στο Ολίμπικο, αλλά τελικά δεν ξεκίνησε βασικός αλλά θα περάσει ως αλλαγή στην θέση του νεαρού επιθετικού Τζιανέτι στο 57ο λεπτό.

### Τσεζένα

Χωρίς χρόνο παιχνιδιού, και καθώς δεν βρίσκεται στα πλάνα του νέου προπονητή των *bianconeri* Αντόνιο Κόντε, μετακινείται με την μορφή δανεικού στις 29 Αυγούστου 2011, με την ομάδα της ΑΚ Τσεζένα.

Παραπομπές
----------

1. ↑  Fiche de Jorge Andrés Martínez, consulté le 24 mai 2010
2. ↑  (Ιταλικά) Ufficiale: Martinez passa dalla Juve al Cesena Αρχειοθετήθηκε 2011-11-16 στο Wayback Machine. — Tuttosport.com

= Εξωτερικοί σύνδεσμοι
----------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

=

* Προφίλ του παίκτη Αρχειοθετήθηκε 2010-05-10 στο Wayback Machine. στην ιστοσελίδα της FIFA.
Η **Νέμεσις (Nemesis)** είναι ένας πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,49. Ανακαλύφθηκε το 1872 από τον Αμερικανοκαναδό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ΗΠΑ), και έλαβε το όνομα της θεάς της εκδίκησης στην ελληνική μυθολογία.

Φυσικά χαρακτηριστικά
---------------------

Η μέση διάμετρος της Νεμέσεως είναι 188,2 χλμ. και πιθανότατα είναι ο τριακοστός τρίτος μεγαλύτερος από τις εκατοντάδες χιλιάδες αστεροειδείς της Κύριας ζώνης. Η μάζα της εκτιμάται σε 7,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Νεμέσεως εκτιμάται σε 5,26 cm/sec², δηλαδή η βαρύτητα εκεί είναι 186 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 99,5 m/sec (358 χιλιόμετρα την ώρα).

Ο φασματικός τύπος της Νεμέσεως είναι **C** (ανθρακούχος). Η μέση θερμοκρασία στην επιφάνειά της εκτιμάται σε –105 °C περίπου.

Η Νέμεσις περιστρέφεται γύρω από τον εαυτό της μία φορά κάθε 39 ώρες, μία αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000128.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 127 Ιωάννα | 128 Νέμεσις | 129 Αντιγόνη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Τόμας Πρωτόπαπας** (19 Ιανουαρίου 1988 - 21 Μαΐου 2013) ήταν Έλληνας ηθοποιός και μοντέλο, καθώς ασχολούταν ερασιτεχνικά και με την γυμναστική.

Βιογραφία
---------

Ο Τόμας Πρωτόπαπας γεννήθηκε στις 19 Ιανουαρίου 1988 στο Λονδίνο ως Τόμας Νέλσων Πρωτόπαπας. Απο την ηλικία των 14 ετών ασχολήθηκε με το μόντελινγκ, ενώ αργότερα και με την υποκριτική. Ως χόμπι του, είχε την πάλη, λαμβάνοντας μέρος σε πολλούς αγώνες. Στην Ελλάδα, ξεκίνησε την καριέρα του, μέσα από το μουσικό κανάλι MAD TV, παρουσιάζοντας μια εκπομπή μουσικού περιεχομένου, ενώ το 2010 συμμετείχε στο remake της ταινίας Ρόδα, τσάντα και κοπάνα. Το 2012, έπαιξε με πρωταγωνιστικό ρόλο στη κωμική σειρά του Mega Channel, Οι Βασιλιάδες, έχοντας το ρόλο του γιου του Αιμίλιου Καννελόπουλου (Γεράσιμος Σκιαδαρέσης), Αλέξη Καννελόπουλου. Το 2013 θα συμμετείχε στην εκπομπή μαγειρικής Doctor Cook, που προβλήθηκε απο το ίδιο κανάλι, ως μαθητευόμενος σεφ.

Θάνατος
-------

Το πρωί της Κυριακής 17 Μαρτίου 2013, ξεκίνησε με το αυτοκίνητό του από το σπίτι του, με προορισμό το στούντιο στο οποίο θα γίνονταν τα γυρίσματα της εκπομπής Dr Cook. Κάποια στιγμή και ενώ είχε ήδη μπει στην Αττική Οδό, σταμάτησε στην άκρη του δρόμου για να τηλεφωνήσει, και λίγα δευτερόλεπτα αργότερα, έπεσε με ιλιγγιώδη ταχύτητα πάνω του ένα λευκό βανάκι. Η σύγκρουση ήταν σφοδρή και είχε ως αποτέλεσμα να χτυπήσει ο ηθοποιός στο παρμπρίζ του αυτοκινήτου του και να υποστεί βαριές κρανιοεγκεφαλικές κακώσεις και πολύ σοβαρούς τραυματισμούς. Αμέσως μεταφέρθηκε στο Νοσοκομείο ΚΑΤ στην Κηφισιά Αττικής, όπου υπεβλήθη σε χειρουργική επέμβαση. Μετά το τέλος της επέμβασης, μεταφέρθηκε στην Εντατική Μονάδα Παρακολούθησης του ΚΑΤ, όπου παρέμεινε νοσηλευόμενος, για 66 ημέρες, μέχρι το απόγευμα της Τρίτης 21 Μαΐου 2013, οπότε και έφυγε από τη ζωή. Μετά το θάνατο του, ο δεύτερος κύκλος της σειράς Οι Βασιλιάδες αφιερώθηκε στη μνήμη του.

Προσωπική Ζωή
-------------

Διατηρούσε σχέση με την φοιτήτρια Ιωάννα Ζεμπερλίγκου, η οποία ήταν δίπλα του μέχρι την στιγμή του θανάτου του.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2011-2013 | Οι Βασιλιάδες | MEGA | Αλέξης Κανελλόπουλος | Πρωταγωνιστικός Ρόλος |

Παραπομπές
----------

1. ↑  Πέθανε ο Τόμας Πρωτόπαπας
2. ↑  Πέθανε ο ηθοποιός Τόμας Πρωτόπαπας
3. ↑  Τόμας Πρωτόπαπας: Ερωτευμένος με την Ιωάννα Ζεμπερλίγκου!
4. ↑  «Τόμας Πρωτόπαπας - Ιωάννα: ο έρωτας που νίκησε ο θάνατος». Αρχειοθετήθηκε από το πρωτότυπο στις 12 Νοεμβρίου 2013. Ανακτήθηκε στις 6 Φεβρουαρίου 2016.

Εξωτερικοί Σύνδεσμοι
--------------------

* Τόμας Πρωτόπαπας στο IMDb
O **Χέρμαν ΣΤ΄**, γερμ. Hermann VI (π. 1226 - 4 Οκτωβρίου 1250) από τον Οίκο του Τσέρινγκεν ήταν μάργραβος του Μπάντεν (1243-50) και διεκδικητής δούκας της Αυστρίας & Στυρίας (1248-50).

Βιογραφία
---------

Ήταν ο πρωτότοκος γιος του Χέρμαν Ε΄ μαργράβου του Μπάντεν-Μπάντεν και της Ιρμενγάρδης των Γουέλφων, κόρη του Ερρίκου Ε΄ παλτατινού κόμη του Ρήνου.

Διαδέχθηκε τον πατέρα του το 1243. Η σύζυγός του Γκέρτρουντε των Μπάμπενμπερκ ήταν ανιψιά του Φρειδερίκου Β΄ δούκα της Αυστρίας & Στυρίας, τελευταίου του Οίκου του, έτσι ο Χέρμαν ΣΤ΄ το 1246 διεκδίκησε τα δουκάτα, αφού άφησε το δουκάτο του Μπάντεν στον νεότερο αδελφό του Ροδόλφο Α΄. Όμως είχε ανταγωνιστή τον Ότακαρ Β΄ της Βοημίας σύζυγο της Μαργαρίτας, αδελφής του Φρειδερίκου Β΄. Σύμφωνα με το *Μικρό Προνόμιο (Privilegium Minus)* του 1156, που είχε εκδώσει ο Φρειδερίκος Α΄ της Γερμανίας, η Αυστρία μπορούσε να κληρονομηθεί σε απογόνους θήλεων τέκνων· μάλιστα ο Χέρμαν ΣΤ΄ έλαβε τη ρητή συναίνεση του πάπα γι' αυτό.

Ο Χέρμαν ΣΤ΄ και ο γιος του Φρειδερίκος Α΄ δεν μπορούσαν να σταθεροποιηθούν, ένεκα της αντίστασης των τοπικών ευγενών που ήταν εναντίον τους. Ο Χέρμαν ΣΤ΄ απεβίωσε το 1250 σε ηλικία 24 ετών. Αργότερα ο Ότακαρ Β΄ ηττήθηκε και σκοτώθηκε στη μάχη του Μάρχφελτ το 1278 από τον Ροδόλφο Α΄ των Αψβούργων της Γερμανίας, που κατέλαβε τα δουκάτα.

Οικογένεια
----------

Νυμφεύτηκε το 1248 τη Γερτρούδη των Μπάμπενμπεργκ, κόρη του Ερρίκου δούκα του Μέντλινκ (γιου του Λεοπόλδου ΣΤ΄ δούκα της Αυστρίας) και είχε τέκνα:

* Φρειδερίκος Α΄ 1249-1268, μάργραβος του Μπάντεν.
* Αγνή 1250-1295, παντρεύτηκε πρώτα τον Ούλριχ Γ΄ των Σπόνχαϊμ δούκα της Καρινθίας και μετά τον Ούλριχ κόμη του Χόινμπερκ.

Αναφορές σε πηγές
-----------------

1. ↑  p4179.htm#i41784. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.

Πηγές
-----

* genealogie-mittelalter.de

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81307425
* GND: 137065566

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Herman VI, Margrave of Baden  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ορφεύς (Orpheus)** είναι ένας μικρός Απολλώνειος αστεροειδής, με απόλυτο μέγεθος *H* (όπως ορίζεται για το Ηλιακό Σύστημα) 19,03. Ανακαλύφθηκε το 1982 από τον Χιλιανό αστρονόμο Κάρλος Τόρες, που παρατηρούσε από τον Αστρονομικό Σταθμό Σέρο Ελ Ρόμπλε του Εθνικού Αστεροσκοπείου της Χιλής, και πήρε το όνομά του από το ομώνυμο πρόσωπο της ελληνικής μυθολογίας.

Ως Απολλώνειος αστεροειδής, ο Ορφεύς περνά κατά καιρούς σχετικώς κοντά από τη Γη, αφού διασχίζει τις τροχιές της Γης και του Άρη, πλησιάζοντας ακόμα και την Αφροδίτη. Η τροχιά του έχει υπολογισθεί με ακρίβεια για τους επόμενους αρκετούς αιώνες, λαβαίνοντας υπόψη και μη βαρυτικές δυνάμεις. Η πλησιέστερη προσέγγισή του τον 20ό αιώνα (χάρη στην οποία και ανακαλύφθηκε) σημειώθηκε στις 13 Απριλίου 1982, όταν πέρασε σε απόσταση 4,70 εκατομμυρίων χιλιομέτρων από τον πλανήτη μας (12 φορές η μέση απόσταση Γης-Σελήνης). Η πλησιέστερη προσέγγιση του αστεροειδή στη Γη σε ολόκληρο τον 21ο και 22ο αιώνα θα συμβεί στις 18 Απριλίου 2091, οπότε η απόσταση μεταξύ των δύο σωμάτων θα είναι 3,16 εκατομμύρια χιλιόμετρα.

Ο Ορφεύς είναι Δυνητικά Επικίνδυνος Αστεροειδής (PHA) επειδή η ελάχιστη απόσταση τομής τροχιάς (MOID) με τη Γη είναι μικρότερη από 0,05 AU (συγκεκριμένα είναι 0,01392 AU) και η μέση διάμετρός του είναι μεγαλύτερη από 150 μέτρα, συγκεκριμένα είναι σχεδόν 300 μέτρα αν υποτεθεί ότι η λευκαύγειά του είναι 0,4.

Ο Ορφεύς περιστρέφεται γύρω από τον εαυτό του μία φορά κάθε 3 ώρες και 32 λεπτά.

Ο αστεροειδής πιθανώς να παρατηρηθεί από κοντά από το διαστημόπλοιο της προταθείσας αποστολής AIDA κατά το ταξίδι του προς τον διπλό αστεροειδή 65803 Δίδυμο.

Εξωτερικοί σύνδεσμοι
--------------------

* Τροχιά από το JPL / Εφημερίδα

Αστεροειδείς| 3360 Σύριγξ | 3361 Ορφεύς | 3362 Χουφού |
Ο **Χέρμαν Φρήντριχ Ράουπαχ** (Hermann Friedrich Raupach, Στράλζουντ, 21 Δεκεμβρίου 1728 - Αγία Πετρούπολη, 11/23 Δεκεμβρίου 1778) ήταν Γερμανός συνθέτης και κλαβιχορδίστας, γιος του οργανίστα Κρίστοφ Ράουπαχ. Τον Φεβρουάριο του 1755 ανέλαβε θέση βοηθού κλαβιχορδίστα στην Αυλή της Αγίας Πετρούπολης και τρία χρόνια αργότερα έγινε Καπελμάιστερ και συνθέτης της Αυλής. Έγραψε την όπερα σέρια *Άλκηστις*, βασισμένη σε λιμπρέτο του Αλεξάντερ Σουμαρόκοφ στη ρωσική γλώσσα. Το 1762 τον διαδέχτηκε ο Βιτσέντζο Μανφρεντίνι. Ο Ράουπαχ ταξίδεψε στο Παρίσι, όπου γνώρισε τον νεαρό Μότσαρτ και δημοσίευσε ορισμένες σονάτες για βιολί και πληκτροφόρο, μερικά θέματα από τις οποίες χρησιμοποίησε ο Μότσαρτ για τα Κοντσέρτα για Πιάνο Κ. 37, 39 και 41. Επέστρεψε στην Αγία Πετρούπολη αναλαμβάνοντας και πάλι θέση βοηθού κλαβιχορδίστα. Το 1770 προάχθηκε σε βοηθό Καπελμάιστερ και ανέλαβε τη σύνθεση μουσικής για το μπαλέτο και άλλα σκηνικά θεάματα. Το 1777 έγινε διευθυντής της Ακαδημίας Καλών Τεχνών της Αγίας Πετρούπολης. Ένα χρόνο μετά το θάνατό του παρουσιάστηκε η κωμική του όπερα *Οι Καλοί Στρατιώτες* που συνδυάζει στοιχεία της ρωσικής και ιταλικής μουσικής και έγινε μία από τις συχνότερα εκτελεσμένες όπερες στη Ρωσία.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14827019m. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6c86vb3. Ανακτήθηκε στις 9  Οκτωβρίου 2017.
3. 1 2  *International Music Score Library Project*. Category:Raupach,\_Hermann\_Friedrich. Ανακτήθηκε στις 9  Οκτωβρίου 2017.
4. ↑  Riemann (1882)
5. 1 2  Geoffrey Norris and Klaus-Peter Koch. "Raupach." *Grove Music Online. Oxford Music Online*. Oxford University Press, 26 Αυγούστου 2016

Πηγές
-----

* Geoffrey Norris and Klaus-Peter Koch. "Raupach." *Grove Music Online. Oxford Music Online*. Oxford University Press, 26 Αυγούστου 2016
* Hugo Riemann, *Musik-Lexikon* (Leipzig, 1882)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5196270
* **Europeana**: agent/base/164546
* LCCN: no2002002720
* ISNI: 0000 0001 0950 5513
* GND: 135252725
* BNF: cb14827019m (data)
* MusicBrainz: 034b37be-0ad3-4543-a45a-c167995c1d23
* NKC: xx0191506

 |

 |
Τα **ωδικά πτηνά** είναι μία ομάδα (υποτάξη) πουλιών τα οποία υπάγονται στην τάξη των στρουθιόμορφων και διακρίνονται για την ανάπτυξη του κάτω λάρυγγα τους -γνωστού και ως σύριγγα- ο οποίος φέρει 4 έως 8 ζεύγη συμμετρικώς διατεταγμένους μύες, και βάσει αυτού του χαρακτηριστικού έχουν την δυνατότητα παραγωγής μελωδικών ήχων, ενώ την ιδιότητα ωδής την διαθέτουν σχεδόν αποκλειστικά τα αρσενικά πτηνά. Έχουν μικρό μέγεθος, ενώ το ράμφος τους ποικίλλει στα διάφορα γένη και φέρει κεράτινο κολεό μέχρι την βάση της ρίζας. Οι κύριες οικογένειες που διαιρούνται είναι οι Σπιζίδες, Κρυδαλίδες, Σεισοπηγίδες, Κερθιίδες, Παρίδες, Δηδονίδες, Κοττυφίδες, Ψαρίδες, Παραδεισίδες, Κορακίδες, Μυισθηρίδες, και Χελιδονίδες.

Ηχητικά αποσπάσματα
-------------------

* Τιτίβισμα σπουργιτιού (βοήθεια·πολυμέσα)
* Διάφορα ωδικά πουλιά κατά τις πρωινές ώρες (βοήθεια·πολυμέσα)

Παραπομπές
----------

1. ↑  *Ωδικά πτηνά*, Επίτομον Εγκυκλοπαιδικόν Λεξικόν Ελευθερουδάκη, 1935, σελ. 3079
2. ↑  *Ωδικά πτηνά*, Εγκυκλοπαιδικό λεξικό Μπαρτ-Χιρστ, τόμος ΣΤ´, 1896-1900, σελ. 942

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ωδικά πτηνά** |

* Ωδικά πουλιά, περιγραφές διαφόρων ωδικών πουλιών - odikapoulia.gr
* Οσα δεν ξέραμε για τα ωδικά πτηνά, 14.02.2009 - Το Βήμα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh92001070
* GND: 4055104-0

 |

 |
Ο **Ποντομπέντ (Podobed)** είναι αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,1. Ανακαλύφθηκε το 1976 από τον Ρώσο/Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομά του προς τιμή του Σοβιετικού αστρονόμου Βλαντίμιρ Β. Ποντομπέντ (Владимир Владимирович Подобед, προφέρ. «Πανταμπέντ», 1918-1992).

Αξιοσημείωτη είναι η μικρή κλίση της τροχιάς του Ποντομπέντ ως προς την εκλειπτική, μόλις 55΄53΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν.

Φυσικά χαρακτηριστικά
---------------------

Η μέση διάμετρος του Ποντομπέντ εκτιμάται σε 17 έως 18 χιλιόμετρα. Ο φασματικός τύπος του είναι **T**, ενώ το γεωμετρικό άλβεδό του είναι 0,039. Είναι άγνωστο αν και με ποια περίοδο περιστρέφεται ο Ποντομπέντ γύρω από τον εαυτό του.

Παραπομπές
----------

1. ↑  www.minorplanetcenter.net/db\_search/show\_object?object\_id=3311.

Πηγές - εξωτερικοί σύνδεσμοι
----------------------------

* Τροχιά από το JPL (Java) / Εφημερίδα

Αστεροειδείς| 3310 Πάτσυ | 3311 Ποντομπέντ | 3312 Πέντερσεν |
Ο **Χέρμαν φον Βάρτμπεργκε** (γερμανικά: *Hermann von Wartberge*, αποβιώσας προς το 1380) ήταν χρονικογράφος του Λιβονικού Τάγματος. Γεννημένος στην Βεστφαλία, ο Βάρτμπεργκε ήταν Καθολικός ιερέας και συγγραφέας του πολύτιμου λατινικού χρονικού *Chronicon Livoniale*, το οποίο καλύπτει την ιστορία της Λιβονικής Σταυροφορίας από το 1196 έως το 1378. Ο Βάρτμπεργκε χρησιμοποίησε παλαιότερης ημερομηνίας χρονικά (το Λιβονικό Ομοιοκατάληκτο Χρονικό και το Χρονικό του Ερρίκου της Λιβονίας), αρχειακά έγγραφα, καθώς και προσωπικές εμπειρίες. Καθώς η διήγηση έγινε περισσότερο αναλυτική προς το 1358, πιστεύεται πως ο Βάρτμπεργκε εντάχθηκε στο Τάγμα, περίπου, εκείνη την περίοδο και ξεκίνησε την περιγραφή γεγονότων ως αυτόπτης μάρτυρας. Επί παραδείγματι, το 1366 εστάλη σε διπλωματική αποστολή στο Γκντανσκ (Ντάντσιχ), ενώ, επίσης, έλαβε μέρος σε αριθμό στρατιωτικών εκστρατειών εναντίον του παγανιστικού Μεγάλου Δουκάτου της Λιθουανίας. Ο Βάρτμπεργκε παρείχε εκτενείς λεπτομέρειες σχετικά με τις τοποθεσίες όπου λάμβαναν χώρα οι συχνές επιδρομές, καθώς και σχετικά με την ανέγερση των λιβονικών φρουρίων. Το χρονικό διατηρείτο εντός των Κρατικών Αρχείων του Γκντανσκ, ενώ εκδόθηκε για πρώτη φορά το 1863 από τον Ερνστ Στρέλκε εντός του *Scriptores Rerum Prussicarum*. Μεταφράσεις στα λιθουανικά και τα λετονικά εκδόθηκαν το 1991 και το 2005.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Μαρτίου 2015.
2. ↑  (Αγγλικά) Bojtár, Endre (1999). *Foreword to the Past: A Cultural History of the Baltic People*. CEU Press. σελ. 123. ISBN 963-9116-42-4.
3. 1 2  (Λιθουανικά) Čelkis, Tomas (2009). «Wartbergės kronika». *Mažosios Lietuvos enciklopedija*. **4**. Βίλνιους: Mokslo ir enciklopedijų leidybos institutas, σελ. 803. ISBN 5-420-01470-X.
4. 1 2  (Λιθουανικά) Batūra, Romas (1996). *Baltų religijos ir mitologijos šaltiniai* (PDF). **I**. Βίλνιους: Mokslo ir enciklopedijų leidykla. σελίδες 417–418. ISBN 5420013533. Αρχειοθετήθηκε από το πρωτότυπο (PDF) στις 21 Αυγούστου 2013. Ανακτήθηκε στις 24 Αυγούστου 2018.
5. ↑  (Λιθουανικά) Petrauskas, Rimvydas (2006). «Recenzija. Hermanni de Wartberge Chronicon Livoniae / Vartberges Hermana Livonijas hronika». *Lituanistica* **1** (65): 73–74. ISSN 0235-716X. . [*νεκρός σύνδεσμος*]

Πηγές
-----

* (Γερμανικά) Anti Selart, Die livländische Chronik des Hermann von Wartberge, in: Matthias Thumser (Hg.), Geschichtsschreibung im mittelalterlichen Livland, Berlin 2011, σ. 59-86.

Εξωτερικοί Σύνδεσμοι
--------------------

* Πλήρες κείμενο του χρονικού στα γερμανικά (εκδοθέν το 1863)
* Πλήρες κείμενο του χρονικού στα ρωσικά

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 29887061
* LCCN: no96042998
* ISNI: 0000 0000 6131 6544
* GND: 100946097

 |

 |
Ο **Τόμας Πεχ** (γεννήθηκε στις \* 2. Οκτωβρίου 1982 στο Σαν Σαλβαδόρ ) είναι Γερμανός προπονητής καλαθοσφαίρισης.

Σταδιοδρομία
------------

Ο Πεχ γεννήθηκε στο Σαν Σαλβαδόρ. Ο πατέρας του εργαζόταν εκεί ως δάσκαλος σε γερμανόφωνο σχολείο. Μεγάλωσε στο Βερολίνο και εν μέρει στις Ηνωμένες Πολιτείες και την Ταϊλάνδη. Έμαθε το άθλημα της καλαθοσφαίρισης στην DBV Σαρλότενμπουργκ και ανέλαβε καθήκοντα προπονητή όσο ακόμα έπαιζε. Έπαιξε για λίγο και στη VfB Χέρμσντορφ. Το 2005, ο Πεχ εντάχθηκε στην Άλμπα Βερολίνου ως προπονητής και εργάστηκε εκεί στις νεανικές ομάδες. Ήταν εν μέρει βοηθός προπονητή του Χένρικ Ρέντελ στη δεύτερη ανδρική ομάδα της Άλμπα στο πρώτο περιφερειακό πρωτάθλημα και έφτασε στη δεύτερη κατηγορία με την ομάδα την περιόδο 2009/10. στην 3η Γερμανίας .

Το 2010 μεταπήδησε στην TBB Τριρ μαζί με τον Ρέντελ, όπου ήταν βοηθός προπονητή στην πρώην εθνική ομάδα, όπως στο Βερολίνο. Εκτός από τα προπονητικά του καθήκοντα, ο Πεχ έπαιξε εν μέρει ως παίκτης στο SG DJK / MJC - TBB Τριρ στο πρώτο περιφερειακό πρωτάθλημα. Το 2015 ο Πεχ επέστρεψε στην Άλμπα Βερολίνου και ανέλαβε τη θέση του βοηθού προπονητή για την πρώτη ομάδα στο Γερμανικό Πρωτάθλημα.  Όταν ο σύλλογος χώρισε από τον Αχμέτ Τσακί τον Απρίλιο του 2017, ο Πεχ διορίστηκε προπονητής μέχρι το τέλος της περιόδου 2016/17.  Μετά επέστρεψε στη θέση του βοηθού.  Μέχρι το τέλος της χρονιάς 2018/19, εργάστηκε ως βοηθός προπονητή στην Άλμπα Βερολίνου για δύο περιόδους και στη συνέχεια πήγε στην Τέλεκομ Μπάσκετς Μπον ως νέος προπονητής.  Στις αρχές Φεβρουαρίου 2020, ο Πεχ πήρε άδεια από την ομάδα της Βόννης, που απειλούνταν με υποβιβασμό (3 νίκες, 14 ήττες, δίπλα στην τελευταία θέση στον πίνακα της βαθμολογίας του Γερμανικού Πρωταθλήματος). Τον Ιούλιο του 2020, η Ράστα Βέχτα ανακοίνωσε την υπογραφή της συμφωνίας με τον Πεχ. Σύναψε διετές συμβόλαιο με τους Κάτω Σάξονες. Στα τέλη Μαρτίου 2021, ο Πεχ αποδεσμεύτηκε από την SC Ράστα λόγω της αθλητικής κατάστασης. Από τα δέκα προηγούμενα παιχνίδια στην 1η Γερμανίας υπό τον Πεχ, η Βέχτα είχε χάσει εννέα και η ομάδα βρισκόταν στην προτελευταία θέση του πίνακα με συνολικά 4 νίκες και 21 ήττες. 

Το καλοκαίρι του 2021, ο Πεχ επέστρεψε στην Άλμπα Βερολίνου ως βοηθός προπονητή.

Παραπομπές
----------

1. ↑  *Thomas Paech wird neuer Co-Trainer bei Alba*.
2. ↑  *Ahmet Caki freigestellt / Assistenztrainer Päch übernimmt*. Αρχειοθετήθηκε από το πρωτότυπο στις 27 Απριλίου 2017. Ανακτήθηκε στις 13 Νοεμβρίου 2021.
3. ↑
4. ↑  Sikma verlängert bei Alba bis 2023, Berliner Morgenpost
Ο **Μέντελ (Mendel)** είναι μικρός αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,1. Ανακαλύφθηκε το 1980 από τον Τσέχο αστρονόμο Αντονίν Μρκος, που παρατηρούσε από το Αστεροσκοπείο Κλετ, και πήρε το όνομά του προς τιμή του θεμελιωτή της νεότερης γενετικής Αυστριακού μοναχού Γκρέγκορ Μέντελ.

Φυσικά χαρακτηριστικά
---------------------

Η μέση διάμετρος του Μέντελ εκτιμάται σε 8,8 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,275 ± 0,061. Ο Μέντελ περιστρέφεται γύρω από τον εαυτό του μία φορά κάθε 9 έως 17 ώρες.

Παραπομπές
----------

1. ↑  www.minorplanetcenter.net/db\_search/show\_object?object\_id=3313.

Πηγές - εξωτερικοί σύνδεσμοι
----------------------------

* Τροχιά από το JPL (Java) / Εφημερίδα

Αστεροειδείς| 3312 Πέντερσεν | 3313 Μέντελ | 3314 Μπηλς |
To **Ωδείον του Δομιτιανού**, λατιν. Odeon, ήταν αρχαίο Ρωμαϊκό κτιριο στο Πεδίο του Άρεως στη Ρώμη, που χρησιμοποιούσαν για θεατρικά έργα και μουσικούς διαγωνισμούς.

Ο χώρος χωρούσε ακροατήριο 11.000 ατόμων. Το ξεκίνησε ο Δομιτιανός, μιμούμενος το ελληνικό πρότυπο ωδείων, όπως έκανε και με το γειτονικό Στάδιο του Δομιτιανού, που αντέγραψε το ελληνικό πρότυπο για τα στάδια. Ολοκληρώθηκε ή αποκαταστάθηκε το 106 μ.Χ. από τον Έλληνα αρχιτέκτονα Απολλόδωρο τον Δαμασκηνό. Το περίγραμμα του κοιλώματός του (cavea) διατηρείται ακόμη στην πρόσοψη του Παλάτσο Μάσσιμο αλλε Κολόννε, αλλά το πιο εμφανές υπόλειμμα είναι ένας μονολιθικός κίονας από μάρμαρο Καρύστου με κρομμυοειδή νερά (cipollino), μάλλον τμήμα της σκηνής, μπροστά από την πίσω πρόσοψη του παλάτσο.

Παραπομπές
----------

1. ↑  Σουητώνιος, Βίος Δομιτιανού, Κεφ. 5

Πηγές
-----

* Platner & Ashby, *Topographical Dictionary of Ancient Rome*, article "Odeum"
* Plan de Rome Αρχειοθετήθηκε 2016-03-03 στο Wayback Machine.
* *The Architecture of Rome* by Stefan Grundmann
* William Smith, *A Dictionary of Greek and Roman Antiquities*, London, 1875[*νεκρός σύνδεσμος*]
Skeletal formula
Το **τετρακένιο** (αγγλ. *tetracene*), που ονομάζεται επίσης **ναφθακένιο**, είναι πολυκυκλικός αρωματικός υδρογονάνθρακας, που έχει την εμφάνιση πορτοκαλί σκόνης. Είναι μέλος στα αρένια και έχει τέσσερις εξαγωνικούς δακτυλίους. Το τετρακένιο είναι μοριακός οργανικός ημιαγωγός, που χρησιμοποιείται σε οργανικά τρανζίστορ επίδρασης πεδίου (OFET) και σε οργανικές φωτοδιόδους (OLED).

Τον Μάιο του 2007, ερευνητές από δύο ιαπωνικά πανεπιστήμια, το Πανεπιστήμιο Tohoku στο Σεντάι και το Πανεπιστήμιο της Οσάκα, ανέπτυξαν ένα αμφίπολο τρανζίστορ το οποίο εκπέμπει φως που παράγεται από έναν μόνο κρύσταλλο τετρακενίου. Διπολικό σημαίνει ότι το ηλεκτρικό φορτίο μεταφέρεται τόσο από θετικά φορτισμένες οπές όσο και από αρνητικά φορτισμένα ηλεκτρόνια. Το τετρακένιο μπορεί επίσης να χρησιμοποιηθεί ως μέσο σε λέιζερ βαφής ως ευαισθητοποιητικό στη χημειοφωταύγεια.

Ο Γερμανός φυσικός Jan Hendrik Schön κατά τη διάρκεια της απασχόλησής του στα Bell Labs (1997–2002) ισχυρίστηκε ότι ανέπτυξε ένα ηλεκτρικά αντλούμενο λέιζερ με βάση το τετρακένιο. Ωστόσο, τα αποτελέσματά του δεν μπόρεσαν να αναπαραχθούν και για αυτό, η εργασία του αυτή θεωρείται επιστημονική απάτη.

Το ναφθακένιο είναι το κύριο χημικό συστατικό της κατηγορίας αντιβιοτικών των τετρακυκλινών.

Δείτε επίσης
------------

* Τετραφένιο (γνωστό ως βενζανθρακένιο)
* Δοξυκυκλίνη

Παραπομπές
----------

1. ↑  T. Takahashi; T. Takenobu; J. Takeya; Y. Iwasa (2007). «Ambipolar Light-Emitting Transistors of a Tetracene Single Crystal». *Advanced Functional Materials* **17** (10): 1623–1628. doi:10.1002/adfm.200700046. Αρχειοθετήθηκε από το πρωτότυπο στις 2012-12-10. .
2. ↑  Agin, Dan (2007). *Junk Science: An Overdue Indictment of Government, Industry, and Faith Groups That Twist Science for Their Own Gain*. Macmillan. ISBN 978-0-312-37480-8.
Η **AOL** (στυλιζαρισμένο ως *Aol.*, παλαιότερα γνωστή ως **AOL Inc.** και αρχικά γνωστή ως **America Online**) είναι μια αμερικανική Διαδικτυακή πύλη και πάροχος διαδικτυακών υπηρεσιών με έδρα τη Νέα Υόρκη. Είναι ένα εμπορικό σήμα που διατίθεται στο εμπόριο από την τρέχουσα ενσάρκωση της εταιρείας Yahoo! Inc.

Η υπηρεσία ξεκίνησε σε μορφή μιας διαδικτυακής υπηρεσίας γνωστή ως PlayNET. Η PlayNET έδωσε άδεια χρήσης του λογισμικού της στην Quantum Link (Q-Link), η οποία κυκλοφόρησε στο διαδίκτυο τον Νοέμβριο του 1985. Ένας νέος πελάτης υπολογιστή IBM που κυκλοφόρησε το 1988, μετονομάστηκε τελικά σε America Online το 1989. Η AOL μεγάλωσε και έγινε η μεγαλύτερη διαδικτυακή υπηρεσία, εκτοπίζοντας καθιερωμένους παίκτες όπως το CompuServe και το The Source. Μέχρι το 1995, η AOL είχε περίπου τρία εκατομμύρια ενεργούς χρήστες.

Η AOL ήταν ένας από τους πρώτους πρωτοπόρους του Διαδικτύου στα μέσα της δεκαετίας του 1990 και θεωρείται ότι είναι η πιο αναγνωρισμένη μάρκα στον παγκόσμιο ιστό στις Ηνωμένες Πολιτείες Αμερικής. Αρχικά, παρείχε μια υπηρεσία dial-up σε εκατομμύρια Αμερικανούς, πρωτοστάτησε στην ανταλλαγή άμεσων μηνυμάτων, και το 1993 άρχισε να προσθέτει πρόσβαση στο Διαδίκτυο. Το 1998, η AOL αγόρασε τη Netscape για 4,2 δισεκατομμύρια δολάρια. Το 2001, στο απόγειο της δημοτικότητάς της, αγόρασε τον όμιλο πολυμέσων Time Warner στη μεγαλύτερη συγχώνευση στην ιστορία των ΗΠΑ. Στη συνέχεια, η AOL συρρικνώθηκε γρήγορα, εν μέρει λόγω της μείωσης του dial-up και της ανόδου της ευρυζωνικότητας. Η AOL τελικά αποσχίστηκε από την Time Warner το 2009, με τον Τιμ Άρμστρονγκ να διορίζεται νέος Διευθύνων Σύμβουλος. Υπό την ηγεσία του, η εταιρεία επένδυσε σε μάρκες πολυμέσων και τεχνολογίες διαφήμισης.

Στις 23 Ιουνίου 2015, η AOL εξαγοράστηκε από την Verizon Communications για 4,4 $ δισεκατομμύριο. Στις 3 Μαΐου 2021, η Verizon ανακοίνωσε ότι θα πουλήσει τη Yahoo και την AOL στην εταιρεία ιδιωτικών μετοχών Apollo Global Management για 5 δισεκατομμύρια δολάρια.

Παραπομπές
----------

1. ↑  nypost.com/2013/04/30/its-on-new-aol-slogan-steaming-sony/.
2. ↑  Imbert, Fred (May 12, 2015). «Verizon to buy AOL for $4.4B; AOL shares soar». CNBC.. Ανακτήθηκε στις May 12, 2015.
3. ↑  Jordan Valinsky (3 Μαΐου 2021). «Verizon offloads Yahoo and AOL in $5 billion deal». *CNN*. Ανακτήθηκε στις 3 Μαΐου 2021.

Εξωτερικοί σύνδεσμοι
--------------------

* Επίσημη ιστοσελίδα
Η **Ακουιτανία (Aquitania)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,41. Ανακαλύφθηκε το 1894 από τον Γάλλο αστρονόμο Φερνάντ Κουρτύ, που παρατηρούσε από το Μπορντώ, και πήρε το όνομά της από την ομώνυμη περιοχή της Γαλλίας. Υπήρξε ο δεύτερος από τους δύο συνολικά αστεροειδείς που ανεκάλυψε ο συγκεκριμένος αστρονόμος.

Φυσικά χαρακτηριστικά
---------------------

Η διάμετρος της Ακουιτανίας υπολογίσθηκε σε 100,5 χιλιόμετρα (από δεδομένα του IRAS), ενώ η μάζα της εκτιμάται σε 1,8 τετράκις εκατομμύριο τόνους για μέση πυκνότητα 3,4 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,190 (από δεδομένα του IRAS). Η Ακουιτανία περιστρέφεται γύρω από τον εαυτό της μία φορά κάθε 24 ώρες και 9 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000387.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 386 Σιεγένη | 387 Ακουιτανία | 388 Χάρυβδις |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Συντεταγμένες: 37°1′19″N 34°7′3″E﻿ / ﻿37.02194°N 34.11750°E﻿ / 37.02194; 34.11750

Η **Τετραπυργία** ήταν πόλη στην επαρχία της Γαρσαυρίας, στην Αρχαία Καππαδοκία.

Η τοποθεσία της πιθανολογείται πως βρισκόταν πλησίον του Κεμεργιαϊλά, στη Μικρά Ασία.

Παραπομπές
----------

1. ↑  (Αρχαία Ελληνικά) Πτολεμαίος. «Γεωγραφική Υφήγησις». *Γεωγραφική Υφήγησις*. **5.6.14**.
2. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 66, καθώς και συνοδευτικές σημειώσεις καταλόγου.
3. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .

Πηγές
-----

 Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «Tetrapyrgia». *Dictionary of Greek and Roman Geography*. Λονδίνο: John Murray.
Σακιά 25 κιλών που περιέχουν ANFO
Το **ANFO** (αγγλική προφορά: /ˈænfoʊ/ *AN-foh* )  (ή **AN/FO**, για **νιτρικό αμμώνιο / καύσιμο** ) είναι ένα ευρέως χρησιμοποιούμενο βιομηχανικό εκρηκτικό. Αποτελείται από 94% πορώδες νιτρικό αμμώνιο (NH 4 NO 3 ) (AN), το οποίο δρα ως οξειδωτικό και απορροφητικό για το καύσιμο, και 6% πετρέλαιο. 

Το ANFO αντιπροσωπεύει περίπου το 90% του 2,7 εκατομμύρια τόνων (ή 6 δισεκατομμύρια λίβρες) εκρηκτικών που χρησιμοποιούνται ετησίως στη Βόρεια Αμερική.  Βρήκε ευρεία χρήση στην εξόρυξη άνθρακα, στα λατομεία, στην εξόρυξη μετάλλων και στις αστικές κατασκευές σε εφαρμογές όπου το χαμηλό κόστος και η ευκολία χρήσης του μπορεί να υπερτερούν των πλεονεκτημάτων άλλων εκρηκτικών, όπως η αντοχή στο νερό, η ισορροπία οξυγόνου, η υψηλότερη ταχύτητα έκρηξης, ή απόδοση σε στήλες μικρής διαμέτρου. Το ANFO χρησιμοποιείται επίσης ευρέως για τον περιορισμό από τον κινδύνο χιονοστιβάδων.

Παραπομπές
----------

1. ↑  «ANFO | explosive». *Encyclopedia Britannica* (στα Αγγλικά). Ανακτήθηκε στις 4 Μαΐου 2019.
2. ↑  Cook, Melvin A. (1974). *The Science of Industrial Explosives*. IRECO Chemicals. σελ. 1.
3. ↑  Edward M. Green (June 2006). «Explosives regulation in the USA». *Industrial Materials* (465): 78. Αρχειοθετήθηκε από το πρωτότυπο στις 2022-10-11.. Ανακτήθηκε στις 3 March 2013.
4. ↑  Cook, Melvin A. (1974). *The Science of Industrial Explosives*. IRECO Chemicals. σελ. 2.
Ο Hamayun Anwar και ο Wakar Ahmed
Ο Hamayun Anwar (?-Απρίλιος 2012, σε ηλικία 18 ετών και ο Wakar Ahmed, ?-Απρίλιος 2012 σε ηλικία 32 ετών), μετανάστες στην Ελλάδα από το Πακιστάν πέθαναν στην Ελλάδα σε δυστύχημα καθώς προσπαθούσαν μέχρι την υστάτη στιγμή να απεγκλωβίσουν ζευγάρι ηλικιωμένων από τις ράγες του τρένου. Για την πράξη αυτοθυσίας τους τιμήθηκαν από την Ακαδημία Αθηνών μετά θάνατον, ενώ η ιστορία τους ενέπνευσε το τραγούδι του Θανάση Παπακωνσταντίνου «Χομαγιούν και Βακάρ».[1]

Το δυστύχημα
------------

Στο Κρυονέρι Αττικής, αυτοκίνητο Ι.Χ. επιχείρησε να περάσει τις γραμμές από σημείο που δεν υπήρχε διάβαση, με αποτέλεσμα οι τροχοί του να κολλήσουν στη σιδηροτροχιά. Τρεις μετανάστες από το Πακιστάν, (Hamayun Anwar, Wakar Ahmed και Masood Ahmed, 41 χρονών) οι οποίοι βρισκόνταν κοντά, προσπάθησαν να ξεκολλήσουν το αμάξι από τις ράγες. Όταν το τρένο που εκτελούσε το δρομολόγιο Θεσσαλονίκη - Αθήνα, πλησίασε, επικράτησε πανικός. Ο ένας μετανάστης απομακρύνθηκε, ενώ οι άλλοι δυο (Χομαγιούν και Βακάρ) ενέτειναν τις προσπάθειες τους. Στη σύγκρουση που ακολούθησε σκοτώθηκαν οι δύο μετανάστες και οι δύο επιβαίνοντες του αυτοκινήτου. Ο Masood μεταφέρθηκε τραυματίας στο νοσοκομείο.[2][3]

Μετά Θάνατον
------------

Η Ακαδημία Αθηνών τίμησε τους δυο νεαρούς μετά θάνατον για «υπέρτατη πράξη αυτοθυσίας». Ο Θανάσης Παπακωνσταντίνου συνέθεσε το τραγούδι «Χομαγιούν και Βακάρ».[4] Ο τρίτος, Masood, έλαβε από το υπουργείο Εσωτερικών άδεια παραμονής στη Ελλάδα «για εξαιρετικούς λόγους».[3][5]

Παραπομπές
----------

1. ↑  «Στον Χομαγιούν και τον Βακάρ από το Πακιστάν: βραβείο της Ακαδημίας Αθηνών για την αυτοθυσία τους». left.gr. 29.12.2012. Αρχειοθετήθηκε από το πρωτότυπο στις 17/06/2014.. Ανακτήθηκε στις 9/4/2018.
2. ↑  «Μετανάστες έχασαν τη ζωή τους για να βοηθήσουν ζευγάρι ηλικιωμένων». Τα Νέα. 06/04/2012. Αρχειοθετήθηκε από το πρωτότυπο στις 25/04/2018.. Ανακτήθηκε στις 9/4/2018.
3. 1 2  «Μια άδεια παραμονής σε Πακιστανό ως ένδειξη τιμής στην ανθρωπιά». Το Βήμα. 30/07/2013. Αρχειοθετήθηκε από το πρωτότυπο στις 05/04/2017.. Ανακτήθηκε στις 9/4/2018.
4. ↑  «Ο Χομαγιούν ο Βακάρ και ο Θανάσης». 14/02/2017. Αρχειοθετήθηκε από το πρωτότυπο στις 15/02/2017.. Ανακτήθηκε στις 9/4/2018.
5. ↑  «Τα βραβεία της Ακαδημίας Αθηνών». tvxs.gr. 28 Δεκ. 2012. Αρχειοθετήθηκε από το πρωτότυπο στις 30/06/2015.. Ανακτήθηκε στις 9/4/2018.

Εξωτερικοί σύνδεσμοι
--------------------

* Χομαγιούν και Βακάρ (τραγούδι)
Ο **Χένρι Χιλ** (αγγλικά: **Henry Hill**, 11 Ιουνίου 1943 - 12 Ιουνίου 2012) ήταν Αμερικανός γκάνγκστερ και πληροφοριοδότης ιρλανδικής και ιταλικής καταγωγής, γνωστός για το ότι η ταινία Goodfellas βασίστηκε στην ζωή του.

Βιογραφία
---------

Ο Χιλ γεννήθηκε στις 11 Ιουνίου του 1943. 

Ήταν μέλος του πληρώματος Βάριο της Οικογένειάς Λουτσέζε. Συνελήφθη το 1980, δεν άντεξε την πίεση του FBI και έγινε πληροφοριοδότης κατά του πληρώματος του, καθώς και κατά άλλων μαφιόζικων πληρωμάτων, όπως το πλήρωμα Φραντσίζ. Η κατάθεση του οδήγησε σε περίπου 50 καταδίκες μαφιόζων, όπως του Κάπο Πολ Βάριο και του Τζέιμς Μπιουρκ. Μπήκε σε πρόγραμμα προστασίας από το FBI, αλλά το άφησε σε λίγο καιρό. 

Η ιστορία της ζωής του Χιλ αποτέλεσε την βάση για το βιβλίο Wiseguy: Life in a Mafia Family, το οποίο ενέπνευσε την ταινία Goodfellas, στην οποία ο Χιλ απεικονίζεται από τον Ρέι Λιότα. Είχε επίσης εμφανιστεί στην τηλεόραση πολλές φορές, πριν πεθάνει στις 12 Ιουνίου του 2012.

Παραπομπές
----------

1. 1 2  (Αγγλικά) *SNAC*. w6ms5973. Ανακτήθηκε στις 9  Οκτωβρίου 2017.
2. 1 2  (Αγγλικά) *Find A Grave*. 91846829. Ανακτήθηκε στις 9  Οκτωβρίου 2017.
3. ↑  Ανακτήθηκε στις 20  Ιουνίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Henry Hill στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 84034081
* LCCN: n85194077
* ISNI: 0000 0000 7903 7906
* NKC: jn20000700714

 |

 |
**Υπερβατισμός** είναι φιλοσοφικό κίνημα το οποίο αναπτύχθηκε στα τέλη της δεκαετίας του 1820 στις ανατολικές ΗΠΑ. Ξεκίνησε ως αντίδραση στον ιντελεκτουαλισμό και πνευματισμό της τότε εποχής. 

Ο Υπερβατισμός ξεπήδησε από τον αγγλικό και γερμανικό ρομαντισμό, τον σκεπτικισμό του Ντέηβιντ Χιουμ και την φιλοσοφία του Ιμμάνουελ Καντ. Επηρεάστηκε επίσης από ινδουιστικά κείμενα φιλοσοφίας. 

Το βασικό χαρακτηριστικό του υπερβατισμού είναι η πίστη στην καλοσύνη του ανθρώπου και της φύσης. Οι υπερβατιστές πιστεύουν πως η κοινωνία και οι θεσμοί της διαφθείρουν την αγνότητα του ατόμου. Πιστεύουν ως εκ τούτου πως οι άνθρωποι είναι καλύτεροι όταν είναι αυτάρκεις και ανεξάρτητοι.
Ο **Χένρικ Ίνγεμπριγκτσεν** (γενν. 24 Φεβρουαρίου 1991) είναι Νορβηγός αθλητής του στίβου. Εξειδικεύεται στα 1500 και 5000 μέτρα. Είναι ο πρωταθλητής Ευρώπης 2012 στα 1500 μέτρα ανδρών. Εκπροσώπησε τη χώρα του στους Ολυμπιακούς Αγώνες 2012 στο Λονδίνο. Οι μικρότεροι αδελφοί του, Φίλιπ και Γιάκομπ είναι και αυτοί δρομείς μεσαίων αποστάσεων. 

Έχει κερδίσει 4 μετάλλια, εκ των οποίων 1 χρυσό, 2 ασημένια και 1 χάλκινο σε Ευρωπαϊκά Πρωταθλήματα και 2 (1 ασημένιο και 1 χάλκινο) σε Ευρωπαϊκά Πρωτάθλημα Κλειστού. Στο Κύπελλο Ηπείρων 2018 κατέκτησε το χάλκινο μετάλλιο στα 3000 μέτρα, συμμετέχοντας με την Ευρώπη.

Παραπομπές
----------

1. ↑  «IAAF: Henrik INGEBRIGTSEN | Profile». *iaaf.org*. Ανακτήθηκε στις 4 Νοεμβρίου 2018.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4388154260609424480004

 |

 |
Η **Τριβέργη (Triberga)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,95 ή 9,74 (σύμφωνα με άλλο υπολογισμό). Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από τη Γερμανική πόλη Τρίμπεργκ στον Μέλανα Δρυμό. Το φαινόμενο μέγεθος της Τριβέργης κατά τη μέση αντίθεσή της είναι 13,5.

Επειδή η Τριβέργη περιφέρεται σε τροχιά που τη φέρνει στο ίδιο ακριβώς σημείο ως προς τη Γη και τον `Ηλιο κάθε 4 χρόνια (τροχιακός συντονισμός 4:1 με τη Γη), είχε προταθεί παλαιότερα (Brouwer & Ashbrook 1951) να χρησιμοποιηθούν ακριβείς παρατηρήσεις της ως μία μέθοδος για τον προσδιορισμό της μάζας της Σελήνης.

Φυσικά χαρακτηριστικά
---------------------

Η μέση διάμετρος της Τριβέργης εκτιμάται σε περίπου 43 χιλιόμετρα. Ο φασματικός τύπος της είναι **S** (λιθώδης). Η Τριβέργη περιστρέφεται γύρω από τον εαυτό της μία φορά κάθε 29,4 ώρες, μία πολύ αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000619.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 618 Ελφρείδη | 619 Τριβέργη | 620 Δρακονία |
Ο **6063 Ιάσων** (1984 KB) είναι απολλώνιος αστεροειδής ο οποίος ανακαλύφθηκε στις 27 Μαΐου 1984 από τους Κάρολιν και Γιουτζίν Σουμέικερ στο Πάλομαρ. Η πολύ εκκεντρική τροχιά του διασχίζει τις τροχιές του Άρη, της Γης και της Αφροδίτης. Από το 1800 έως το 2200 προσέγγιζε έναν πλανήτη εντός σε 30 Gm κατά 69 φορές: τον Ερμή 11 φορές, τη Αφροδίτη 27, τη Γη 18 και τον Άρη 13 φορές. Μπορεί να σχετίζεται και με το συγκρότημα των Ταυριδών.

Παραπομπές
----------

1. ↑  Babadzhanov, P. B. (2001). «Search for meteor showers associated with Near-Earth Asteroids». *Astronomy and Astrophysics* **373** (1): 329–335. doi:10.1051/0004-6361:20010583. Bibcode: 2001A&A...373..329B.

Εξωτερικοί σύνδεσμοι
--------------------

* Υπολογισμοί από το SOLEX
Το **φίδι των Νήσων Φίτζι** είναι το μοναδικό είδος του γένους φιδιών **ογμόδων** και έχει την επιστημονική ονομασία ***Ogmodon vitianus***. Είναι γνωστό και ως «μπόλο» (αγγλ. *Bolo Snake*).

To φίδι αυτό ανήκει στην οικογένεια της κόμπρας, τις ελαπίδες, αλλά είναι ακίνδυνο για τον άνθρωπο. Συναντάται αποκλειστικά στο νησί Βίτι Λέβου, από όπου και η επιστημονική ονομασία του είδους (*vitianus*). Χαρακτηριστικό του γνώρισμα αποτελεί το ότι περνά όλη σχεδόν τη ζωή του κάτω από την επιφάνεια του εδάφους. Τα ενήλικα φίδια είναι γκριζωπά, ενώ τα νεαρά άτομα σχεδόν μαύρα. Εξαιτίας του ισχυρού ενδημισμού του, το φίδι των Νήσων Φίτζι κατατάσσεται στα «κινδυνεύοντα είδη» από τη Διεθνή Ένωση Προστασίας της Φύσεως.

Παραπομπές
----------

1. ↑  Allison, A. Hamilton, A. Tallowin, O.: Κατάλογος της IUCN του 2013, «Ogmodon vitianus», e.T15185A569642, doi 10.2305/IUCN.UK.2013-1.RLTS.T15185A569642.en. Ανακτήθηκε στις 15 Νοεμβρίου 2021.
2. ↑  Watling, Dick; Addison Wynn; George R. Zug (2010). «Rediscovery of the Taveuni blind snake». *Fauna & Flora International, Oryx* **44** (2): 165-170. doi:10.1017/S0030605310000219. Αρχειοθετήθηκε από το πρωτότυπο στις 2016-03-04.. Ανακτήθηκε στις 2021-12-20.

Πηγές - εξωτερικοί σύνδεσμοι
----------------------------

* Συναντήσεις με το φίδι και φωτογραφίες
Το **Υπουργείο Λαϊκής Ασφάλειας** (κορεατικά: 인민보안성) είναι υπηρεσία επιβολής του νόμου στη Βόρεια Κορέα. Υπάγεται στην Επιτροπή Κρατικών Υποθέσεων. Πέρα από την αστυνόμευση, οι υπηρεσίες της περιλαμβάνουν τη λειτουργία του συστήματος φυλακών στη Βόρεια Κορέα, την παρακολούθηση του δημόσιου συστήματος κατανομής και την παροχή σωματοφυλάκων σε σημαντικά πρόσωπα.

Το Υπουργείο Λαϊκής Ασφάλειας συγκεντρώνει πληροφορίες από τοπικούς πληροφοριοδότες σε κοινωνικές μονάδες σχετικά με παρατυπίες. Εάν μια υπόθεση πιστεύεται ότι είναι πολιτικού χαρακτήρα, μεταβιβάζεται στο Υπουργείο Κρατικής Ασφάλειας για έρευνα.

Παραπομπές
----------

1. ↑  Encyclopædia Britannica Online, s. v. "North Korea", accessed August 29, 2014.
2. 1 2  Schwekendiek, Daniel (19 Απριλίου 2011). *A Socioeconomic History of North Korea*. McFarland. σελ. 87. ISBN 978-0-7864-8541-3.
Ο **Ωγ** είναι Βιβλικός γίγαντας που αναφέρεται στην Παλαιά Διαθήκη, του οποίου το ύψος έφθανε τους κέδρους.

Ο Ωγ ήταν βασιλιάς των Βαναναίων που κατοικούσαν τη Χώρα Βασάν της Παλαιστίνης. Οι Ισραηλίτες, σύμφωνα με τις παραδόσεις τους, μετά την έξοδό τους από την Αίγυπτο έφθασαν στη περιοχή Βασάν, όπου και άρχισαν τις αιφνίδιες επιδρομές. Στην προσπάθειά του ο Ωγ να τους αντιμετωπίσει νικήθηκε και φονεύθηκε στην πόλη Εσδραΐν. Τη δε χώρα του Ωγ, που αποτελούσαν εξήντα πόλεις, μετά τη κατάληψή τους ο Μωυσής τις παραχώρησε στη μισή φυλή του Μανασσή (γιου του Ιωσήφ).

* *Αριθμοί κεφ.21:32*
* *Δευτερονόμιο κεφ.3*

Εξωτερικοί σύνδεσμοι
--------------------

* Πολυμέσα σχετικά με το θέμα  Og (giant) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2736151002105330280009
* GND: 114327122X

 |

 |
Ο **Υπουργός Εξωτερικών της Τουρκικής Δημοκρατίας** (τούρκικα:*Dışişleri Bakanlığı*) είναι ο υπουργός της κυβέρνησης που είναι επικεφαλής του Υπουργείου Εξωτερικών και είναι μέλος του Υπουργικού Συμβουλίου της Τουρκίας. Ο υπουργός είναι υπεύθυνος για την εποπτεία των διεθνών σχέσεων της κυβέρνησης, αν και το Υπουργείο Υποθέσεων της Ευρωπαϊκής Ένωσης διαχειρίζεται τις ειδικές σχέσεις που αφορούν τις ενταξιακές διαπραγματεύσεις της Τουρκίας με την Ευρωπαϊκή Ένωση.

Το γραφείο ιδρύθηκε το 1920, κατά τη διάρκεια του Τουρκικού Πολέμου της Ανεξαρτησίας, με τον Μπεκίρ Σάμι Κουντούχ να γίνεται ο πρώτος Υπουργός του συγκεκριμένου αξιώματος. Ο σημερινός υπουργός εξωτερικών της χώρας, είναι ο Χακάν Φιντάν, ο οποίος ανέλαβε τα καθήκοντά του στις 3 Ιουνίου 2023, μετά από τον σχηματισμό της κυβέρνησης του προέδρου Ρετζέπ Ταγίπ Ερντογάν.

Παραπομπές
----------

1. ↑  Newsroom (3 Ιουνίου 2023). «Erdogan announces new cabinet | eKathimerini.com». *www.ekathimerini.com* (στα English). Ανακτήθηκε στις 4 Ιουνίου 2023. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Πολυμέσα σχετικά με το θέμα  Ministry of Foreign Affairs (Turkey) στο Wikimedia Commons
* Επίσημη ιστοσελίδα (Αγγλικά)
* Επίσημη ιστοσελίδα (Τουρκικά)
Χάρτης της Χώρας Μετσόβου
Η περιοχή του Μετσόβου από τα μέσα του 17ου αιώνα, που υπάγεται από τους Οθωμανούς σε ειδικό φορολογικό-διοικητικό καθεστώς, συγκροτεί μία συνομοσπονδία πέντε ορεινών οικισμών. Σε διάφορα διοικητά έγγραφα, που διασώζονται από τον 18ο αιώνα και μετά, αυτή η συνομοσπονδία αναφέρεται ως Χώρα Μετζόβου ή ως Χώρα Μετζόβου ομού με μαχαλάδες. Η λέξη Χώρα προσδιορίζει τον οικισμό του Μετσόβου που ήταν ο πρωτεύων της περιοχής ενώ η λέξη μαχαλάδες τους οικισμούς Μαλακάσι, Κουτσούφλεανη (νυν Πλατάνιστος), Μηλιά και Ανήλιο.

Σύνορα
------

Τα σύνορα της Χώρας Μετζόβου περιελάμβαναν αρχικά και την κοινοτική έκταση του οικισμού Ντερβεντίστα (νυν Ανθοχώρι ) την οποία απώλεσε αργότερα. Σύμφωνα με ιστορικές ενδείξεις η συγκρότηση της Χώρας Μετζόβου βασίστηκε σε μία προϋπάρχουσα γεωγραφική και διοικητική πραγματικότητα της περιοχής, ή οποία ανάγεται τουλάχιστον στην πρώτη οθωμανική περίοδο.

Διοίκηση
--------

Αν και το Μέτσοβο κατείχε την οικονομική, εδαφική και δημογραφική πρωτοκαθεδρία, οι αποφάσεις λαμβάνονταν από την κοινή συνέλευση της Χώρας και των Μαχαλάδων, οι οποίοι διέθεταν ίδια κοινοτική γη και αρχικά τουλάχιστον δική τους κοινοτική αρχή. Από τα μέσα του 18ου αιώνα ωστόσο, η διακυβέρνησης της Χώρας αποκτά μία περισσότερο ολιγαρχική μορφή χαρακτηριστικό στοιχείο της οποίας είναι η συγκέντρωση της εξουσίας στα χέρια της αριστοκρατικής ομάδας του Μετσόβου και ο περιορισμός του πολιτικού ρόλου των μαχαλάδων.

Η γεωγραφική ζώνη που συγκροτούσε την Χώρα Μετσόβου αποτέλεσε για πολλούς αιώνες ενιαία γεωγραφική, διοικητική και εκκλησιαστική περιοχή, ανεξάρτητα από τις μεταβολές που υπέστη το φορολογικό και πολιτικό της καθεστώς ιδίως κατά τον 19ο αιώνα. Σημαντικός ενοποιητικός παράγοντας για τους κατοίκους της αποτέλεσε και το γεγονός ότι υπαγόταν σε κοινή εκκλησιαστική αρχή.

Πηγές
-----

* Γ. Πλατάρης, Κώδικας Χώρας Μετσόβου των ετών 1708-1907, Αθήνα 1982
* Θ. Δασούλας, Αγροτικές κοινωνίες του ορεινού χώρου κατά οθωμανική περίοδο: ο γεωργικός κόσμος της "Χώρας Μετζόβου" (18ος αι.-19ος αι.), ΕΑΔΔ Εθνικό Αρχείο Διδακτορικών Διατριβών, 2009, σελ. 127-148
* Τρίτος, «Τα σωζόμενα φιρμάνια των προνομίων του Μετσόβου», Πρακτικά Α΄ συνεδρίου μετσοβίτικων σπουδών, Αθήνα 1993, σ. 411
* Β. Σκαφιδάς, «Ιστορία του Μετσόβου», Ηπειρωτική Εστία 11/117 (1962), σ. 318 .
* Ι. Λαμπρίδης,«Μαλακασιακά»», Ηπειρωτικά Μελετήματα 5 (1888), εν Αθήναις και εκδ. ΕΗΜ, Ιωάννινα 1993, σελ. 36, 37
* Θ. Δασούλας, Αγροτικές κοινωνίες του ορεινού χώρου κατά οθωμανική περίοδο: ο γεωργικός κόσμος της "Χώρας Μετζόβου" (18ος αι.-19ος αι.), ΕΑΔΔ Εθνικό Αρχείο Διδακτορικών Διατριβών, 2009, σελ. 476